CELEX: 31990R1757
Language: el
Date: 1990-06-27 00:00:00
Title: Κανονισμός (ΕΟΚ) αριθ. 1757/90 της Επιτροπής της 27ης Ιουνίου 1990 για την τροποποίηση, λόγω της νομισματικής επανευθυγράμμισης της 5ης Ιανουαρίου 1990, του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεων για τις αποξηραμένες ζωοτροφές

Avis juridique important

|

31990R1757

Κανονισμός (ΕΟΚ) αριθ. 1757/90 της Επιτροπής της 27ης Ιουνίου 1990 για την τροποποίηση, λόγω της νομισματικής επανευθυγράμμισης της 5ης Ιανουαρίου 1990, του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεων για τις αποξηραμένες ζωοτροφές  

Επίσημη Εφημερίδα αριθ. L 162 της 28/06/1990 σ. 0021 - 0021 Φινλανδική ειδική έκδοση: Κεφάλαιο 3 τόμος 33 σ. 0010  Σουηδική ειδική έκδοση: Κεφάλαιο 3 τόμος 33 σ. 0010 

***** ΚΑΝΟΝΙΣΜΟΣ (ΕΟΚ) αριθ. 1757/90 ΤΗΣ ΕΠΙΤΡΟΠΗΣ  της 27ης Ιουνίου 1990  για την τροποποίηση, λόγω της νομισματικής επανευθυγράμμισης της 5ης Ιανουαρίου 1990, του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεων για τις αποξηραμένες ζωοτροφές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,  Εκτιμώντας:  ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 περί καθορισμού του συντελετή μείωσης των γεωργικών τιμών κατά την περίοδο εμπορίας 1990/91 λόγω της νομισματικής ευθυγράμμισης της 5ης Ιανουαρίου 1990 και περί τροποποίησης των τιμών και των ποσών που καθορίζονται σε Ecu για την εν λόγω περίοδο (3) καθόρισε, στον τομέα των αποξηραμένων ζωοτροφών, τον κατάλογο των τιμών και των ποσών στα οποία εφαρμόζεται ο συντελεστής 1,001712 από την 1η Μαΐου 1990, στα πλαίσια του καθεστώτος της αυτόματης κατάργησης των αρνητικών νομισματικών αποκλίσεων· ότι, σύμφωνα με το άρθρο 3 του κανονισμού (ΕΟΚ) αριθ. 784/90, πρέπει να καθοριστεί η μείωση που θα προκύψει·  ότι το άρθρο 5 παράγραφος 2 του κανονισμού (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (4), όπως τροποποιήθηκε τελευταία από τον κανονισμό (ΕΟΚ) αριθ. 2275/89 (5), προβλέπει ότι η ενίσχυση για τις ζωοτροφές που αποξηραίνονται στον ήλιο ισούται με την ενίσχυση για τις αφυδατωμένες ζωοτροφές, μειωμένη κατά ένα ποσό που καθορίζεται λαμβάνοντας υπόψη τη διαφορά μεταξύ του κόστους παραγωγής των εν λόγω προϊόντων· ότι το άρθρο 4 του κανονισμού (ΕΟΚ) αριθ. 1528/78 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 2293/89 (7), καθόρισε τελευταία το ποσό αυτό σε 33 Ecu·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 1528/78, το ποσό «33» αντικαθίσταται από το ποσό «32,94».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 83 της 30. 3. 1990, σ. 102.  (4) ΕΕ αριθ. L 142 της 30. 5. 1978, σ. 1.  (5) ΕΕ αριθ. L 218 της 28. 7. 1989, σ. 1.  (6) ΕΕ αριθ. L 179 της 1. 7. 1978, σ. 10.  (7) ΕΕ αριθ. L 218 της 28. 7. 1989, σ. 30.